02007861209950008 


0*9 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥ ΤΕΡΟ _ Αρ. Φύλλου 786 

12 Σεπτεμβρίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αποδοχή παραίτησης μέλους της Κεντρικής Νομοπα¬ 
ρασκευαστικής Επιτροπής. 1 

Καθορισμός αριθμού των ανά εξάμηνο επαναπροσλαμ- 
βανομένων υπαλλήλων κατά ειδικότητα σε Κρατι¬ 
κούς Παιδικούς Σταθμούς αρμοδιότητας του 
Υπουργείου Υγείας, Πρόνοιας και Κοινωνικών 

Ασφαλίσεων. 2 

Συμπλήρωση απόφασης εφημεριών γιατρών. 3 

Ορισμός τόπου συνεδριάσεων των Δικαστικών υπηρε¬ 
σιών του Αιγίου. 4 

Αναστολή λειτουργίας του Αστυνομικού Σταθμού 
Σκλήθρου της Αστυνομικής Διεύθυνσης Φλώρινας. 5 
Σύσταση δέκα (10) προσωποπαγών οργανικών θέσεων 
μόνιμου προσωπικού στο Υπουργείο Μεταφορών 

και Επικοινωνιών. 6 

Ρύθμιση υπαίθριου (στάσιμου και πλανόδιου) εμπο¬ 


ρίου. 7 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ961 (1) 


Αποδοχή παραίτησης μέλους της Κεντρικής Νομοπαρα¬ 
σκευαστικής Επιτροπής. 

Ο ΥΦΥΠΟΥΡΓΟΣ 
ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Το άρθρο 5 της απόφασης του Υπουργού Προεδρίας 
της Κυβέρνησης Α 5257/26.4.82 (Β.211). 

2. Τα άρθρα 11 παρ. 1 και 2 και 12 περ. ε του Ν. 1299/ 
1982 (Α.129). 

3. Το άρθρο 13 παρ. 1 και 4 του Ν. 1558/1985 (Α. 137). 

4. Τις αποφάσεις του Πρωθυπουργού Υ.845/4.10.89 
(Β.743) καί Υ.978/25.1.90 (Β.47). 

δ.ΤοΠ.Δ. 6/1990 (Α.4). 

θ. Την απόφαση του Πρωθυπουργού Υ.1334/26,5.91 
(Β.189). 

7. Την απόφαση του Πρωθυπουργού 66/26.10.93 
(Β.833). 

8. Την απόφαση του Πρωθυπουργού 177/11.11.93 
(Β.849). 


9. Την από 5 Σεπτεμβρίου 1995 επιστολή παραίτησης 
του μέλους της Κεντρικής Νομοπαρασκευαστικής Επι¬ 
τροπής Κωνσταντίνου Χρυσόγονου. αποφασίζουμε: 

1, Γίνεται δεκτή η παραίτηση του μέλους της Κεντρικής 
Νομοπαρασκευαστικής Επιτροπής Κωνσταντίνου Χρυσό¬ 
γονου που υποβλήθηκε με την από 5 Σεπτεμβρίου 1995 
επιστολή του. 

2. Η απόφαση αυτή να δημοσιευθεΐστην Εφημερίδα της 
Κυβερνήσεως. 

Αθήνα, 6 Σεπτεμβρίου 1995 

Ο ΥΦΥΠΟΥΡΓΟΣ 

ΑΝΤΩΝΗΣ ΛΙΒΑΝΗΣ 

-*■- 

Αριθ. ΔΥΙγ/οικ. 29664 (2) 

Καθορισμός αριθμού των ανά εξάμηνο επαναπροσλαμβα- 

νομένων υπαλλήλων κατά ειδικότητα σε Κρατικούς 

Παιδικούς Σταθμούς αρμοδιότητας του Υπουργείου 

Υγείας, Πρόνοιας και Κοινωνικών Ασφαλίσεων. 

Ο ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου άρθρου 25 παρ. 5 και 10 του Ν. 
2190/94. 

«Σύσταση ανεξάρτητης αρχής νια την επιλογή προσωπι¬ 
κού και ρύθμιση θεμάτων διοίκησης (ΦΕΚ. 28/Α/94)». 

2. Την αριθ. ΔΙΠΙΔΔ/Α2/7497/15.3.94 εγκύκλιο του 
Γενικού Γραμματέα του Υπουργείου Προεδρίας της Κυ¬ 
βέρνησης. 

3. Τις αριθμ. ΔΥΙγ/οικ. 23878/27.6.95 και ΔΥΙγ/οικ. 
23879/27.6.95 οικ. 921/10.1.95, 878/10.1.95, 38863/ 
13.12.94 και 34904/5.12.94 Κοινές αποφάσεις των 
Υπουργών Προεδρίας της Κυβέρνησης, Οικονομικών και 
Υγείας, Πρόνοιας και Κοινωνικών Ασφαλίσεων, με τις 
οποίες καθορίστηκε ο αριθμός των επαναπροσλαμβανο- 
μένων υπαλλήλων στους Κρατικούς Παιδικούς Σταθμούς 
αρμοδιότητας του Υπουργείου Υγείας, Πρόνοιας και Κοι¬ 
νωνικών Ασφαλίσεων. 

4. Το γεγονός ότι, οι υπηρεσιακές ανάγκες στους Κρα¬ 
τικούς Παιδικούς Σταθμούς είναι επιτακτικές. 

5. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081 /92. 

6. Το γεγονός ότι η δαπάνη που προκαλεϊται καλύπτεται 
με εγγεγραμμένη πίστωση στον ΚΑΕ 0111 των προϋπολο¬ 
γισμών των Κρατικών Παιδικών Σταθμών ύψους δρχ. 
8.000.000 περίπου για το τρέχον οικονομικό έτος, ενώ για 
καθένα από τα επόμενα έτη θα ανέρχεται στο ποσό των 
δρχ. 24.000.000, αποφασίζουμε: 

I. Καθορίζουμε τον αριθμό των επαναπροσλαμβανομέ- 
νων υπαλλήλων σε Κρατικούς Παιδικούς Σταθμούς για το 
Β' εξάμηνο έτους 1995, κατά ειδικότητα, ως κατωτέρω: 

1) ΝΟΜΑΡΧΙΑ ΣΕΡΡΏΝ. 

α) Κ.Π.Σ. ΧΡΥΣΟΧΏΡΑΦΏΝ. 

ΥΕ Προσωπικού Καθαριότητας Βοηθ. εργασιών 1. 

β) Κ.Π.Σ. ΑΛΙΣΤΡΑΤΗΣ. 

ΥΕ Βοηθ. Προσωπικού Μαγειριού 1. 

2) ΝΟΜΑΡΧΙΑ ΧΙΟΥ. 

Α Κ.Π.Σ. ΧΙΟΥ. 

ΥΕ Βοηθ. Προσωπικού Καθαριότητας 1. 

ΥΕ Βοηθ. Προσωπικού Μαγειρίου 1. 

3) ΝΟΜΑΡΧΙΑ ΘΕΣΣΑΛΟΝΙΚΗΣ. 

Γ Κ.Π.Σ. ΚΑΛΑΜΑΡΙΑΣ. 

ΥΕ Βοηθ. Εργασιών Καθαριότητας 1. 

4) ΝΟΜΑΡΧΙΑ ΑΝΑΤ. ΑΤΤΙΚΗΣ. 

Κ.Π.Σ. ΛΟΥΤΣΑΣ. 

ΥΕ Καθαρίστρια 1. 

5) ΝΟΜΑΡΧΙΑ ΗΡΑΚΛΕΙΟΥ ΚΡΗΤΗΣ. 

ΐ Κ.Π.Σ. ΗΡΑΚΛΕΙΟΥ. 

ΥΕ2 Καθαρίστρια 1. 

6) ΝΟΜΑΡΧΙΑ ΣΑΜΟΥ. 

Κ.Π.Σ. ΣΑΜΟΥ. 

ΥΕ Καθαρίστρια 1. 

II. Η απόφαση αυτή να δημοσιευθεΐ στην Εφημερίδα της 
Κυβερνήαεως. 

Αθήνα, 29 Αυγοϋστου 1Θ95 

οι υπουργοί 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΛ. ΠΑΠΑΔΟΠΟΥΛΟΙ Δ. ΚΡΕΜΑΣΤΙΝΟΣ 

-♦- 

Αριθ. ΔΥ13α/16403 (3) 

Συμπλήρωση απόφασης εφημεριών γιατρών. 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΏΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 9 του Ν. 1821/88 (ΦΕΚ 
271/Α/88). 

2. Την αρ. ΔΥ13α/332/18.1.95 (ΦΕΚ 68/Β/95) από¬ 
φασή μας. 

3. Την λειτουργία Περιφ. Ιατρείων ως αποκεντρωμένων, 
μονάδων του οικείου Νοσοκομείου και το γεγονός ότι σ’ 
αυτά υπηρετούν γιατροί κλάδου ΕΣΥ οε οργανικές θέοεις, 
αποφασίζουμε: 

Συμπληρώνουμε την παρ. (10) της αρ. ΔΥ13α/332/ 

18.1.95 απόφασής μας ως εξής: 

Ιο. Επιτρέπεται η εφημερία γιατρών κλάδου ΕΣΥ, που 
υπηρετούν σε οργανικές θέσεις, των πιδ κάτω Περιφ. Ια¬ 
τρείων Ν.Γ. Νοσοκομείο Ρόδου Π.Ι. Τήλου, Π.Ι. Σύμης, Π.Ι. 
Μεγίστης Καστελλόριζου του Κ. Υγείας Έμπωνα. 

Με την απόφαση αυτή δεν προκαλεϊται πρόσθετη δα¬ 


πάνη στον Προϋπολογισμό του Νοσοκομείου Ρόδου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 31 Αυγούστου 1995 
Ο ΥΠΟΥΡΓΟΣ 

ΔΗΜ. ΚΡΕΜΑΪΤΙΝΟΙ 
-*- 

Αριθ. 103185 (4) 

Ορισμός τόπου συνεδριάσεων των Δικαστικών υπηρεσιών 
του Αίγιου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 1 και 3 του Κώδικα 
Οργανισμού Δικαστηρίων και κατάστασης Δικαστικών λει¬ 
τουργών (Κ.Ν. 1756/1988). 

2. Τις διατάξεις του άρθρου 24Α του Ν. 1558/1985 
όπως προσετέθηκαν με το άρθρο 27 του Ν. 2081/1992 
ΦΕΚ 154/10.9.1992 Τ. Α - . 

3. Το έγγραφο του Προέδρου Πρωτοδικών Αίγιου με 
αριθμό 597/8.9.1995. 

4. Το γεγονός ότι απά τις διατάξεις της απόφασης αυτής 
δεν προκαλεϊται δαπάνη σε βάρος του Δημοσίου, αποφα¬ 
σίζουμε: 

Ορίζουμε τόπο συνεδριάσεων των Δικαστηρίων του Αι- 
γΙου (Πολιτικών και Ποινικών) τα λυόμενα τα οποία έχουν 
εγκατασταθεί για το ακοπό αυτά σε χώρο παραπλεύρως 
του 6ου Δημοτικού Σχολείου και συγκεκριμένα στον ελεύ¬ 
θερο χώρο επί της συμβολής των οδών εργατικών Κατοι¬ 
κιών και Αγίου Αθανασίου καθώς και το χώρο του κινημα¬ 
τογράφου «ΑΠΟΛΛΩΝ» επί της οδού Φανέλλη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 1995 

Ο ΥΠΟΥΡΓΟΙ 

ΑΝΑΣΤΑΣΙΟΣ Π ΕΠΟΝΗΣ 
-+- 

Αριθ. 7001/2/881-3 (5) 

Αναστολή λειτουργίας του Αστυνομικού Σταθμού Σκλή- 

θρου της Αστυνομικής Διεύθυνσης Φλώρινας. 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 11 παρ. 2 και 4 του Ν. 
1481/1984 «Οργανισμός Υπουργείου Δημόσιας Τάξης» 
(Α-152), όπως αντικαταστάθηκε με το άρθρο 1 του Ν. 
1590/1986 (Α-49). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α-137), το οποίο 
προστέθηκε με το άρθρο 27 του Ν. 2081/1992 (Α-154). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α-51). 

4. Τις διατάξεις του άρθρου 1 παρ. Α εδάφ. 54 και 56 
της 7004/3/12ιβ από 4.10.1989 απόφασης του Υπουρ¬ 
γού Δημόσιας Τάξης «Μεταβίβαση αρμοδιοτήτων και του 
δικαιώματος υπογραφής “Με εντολή Υπουργού" οτο Γ ε¬ 
νικό Γραμματέα, τον Αρχηγό της Ελληνικής Αστυνομίας, 

τους Προϊσταμένους των Κλάδων και άλλα άργανα του 
Υπουργείου Δημόσιας Τάξης» (Β-761), όπως τροποποιή¬ 
θηκε μεταγενέστερα και ισχύει. 

5. Το γεγονός ότι από τις διατάξεις της παρούσας από- 
(ρασης προκαλείται δαπάνη σε βάρος του κρατικού προϋ¬ 
πολογισμού για το έτος 1Θ95, ύψους 644.000 δραχμών 
περίπου και για το έτος 1996 και για καθένα από τα επό¬ 
μενα έτη, ύψους 612.000 δραχμών περίπου. Η δαπάνη 
του έτους 1995 δεν έχει προβλεφθεί στον εκτελούμενο 
προϋπολογισμό εξόδων, αλλά λόγω του χαμηλού ύψους 
της θα καλυφθεί από τις υπόρχουσες σχετικές πιστώσεις 
του εκτελουμέναυ προϋπολογισμού εξόδων Ε.Φ. 43-110 
«ΕΛΛΗΝΙΚΗ ΑΣΤΥΝΟΜΙΑ». Η δαπάνη του έτους 1996 και 
των επομένων ετών, θα προβλέπεται και θα καλύπτεται 
από τις πιστώσεις των σχετικών Κ.Α.Ε. των κατ’ έτος 
προϋπολογισμών εξόδων Ε.Φ. 43-100 «ΕΛΛΗΝΙΚΗ 
ΑΣΤΥΝΟΜΙΑ», αποφασίζουμε; 

Άρθρο 1 

Αναστολή λειτουργίας Αστυνομικού Σταθμού Σκλήθρου 

1. Αναστέλλεται η λειτουργία του Αστυνομικού Σταθμού 
Σκλήθρου, της Αστυνομικής Διεύθυνσης Φλώρινας, λόγω 
ακαταλληλότητας του οικήματος και αδυναμίας εξεύρε¬ 
σης άλλου καταλλήλου για τη στέγασή του, μέχρις άρσεως 
των λόγων αυτών. 

2. Η περιφέρεια του Αστυνομικού Σταθμού Σκλήθρου, 
εφεξής, υπάγεται στην τοπική αρμοδιότητα του Αστυνομι¬ 
κού Σταθμού Ξινού Νερού, στον οποίο εντάσσονται το 
προσωπικό και το υλικό αυτού. 

Άρθρο 2 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1995 

Με εντολή Υπουργού 
Ο Γ ενικός Γ ραμματέας 
ΕΥΑΓΓΕΛΟΣ ΡΟΓΚΑΚΟΣ 

- 4 - 

Αριθ. 26960/5310 (6) 

Σύσταση δέκα (10) προσωποπαγών οργανικών θέσεων 

μόνιμου προσωπικού στο Υπουργείο Μεταφορών και 

Επικοινωνιών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: α) της παρ. 13 του άρθρου 25 του Ν. 
2190/94 (ΦΕΚ 28/Α/3.3.94), β) του άρθρου 29Α του Ν. 
1558/85 που προστέθηκε με το άρθρο 27 του Ν. 2081/ 
92, σχετικά με τον έλεγχο των δαπανών που προκαλούν οι 
κανονιστικές διοικητικές πράξεις και γ) του Π.Δ. 149/92 
(ΦΕΚ 72/Α/8.5.92) «Οργανισμός του Υπουργείου Μετα¬ 
φορών και Επικοινωνιών». 

2. Την με αριθμό 32621/6006/11.10.1994 κοινή από¬ 
φαση των Υπουργών Προεδρίας της Κυβέρνησης, Οικο¬ 
νομικών και Μεταφορών και Επικοινωνιών, με την οποία 
καθορίσθη κε σε σαράντα (40) ο αριθμός των προσωρινών- 


προσωποπαγών θέσεων που θα συσταθούν στα Υπουρ¬ 
γείο Μεταφορών και Επικοινωνιών και θα καλυφθούν με 
επαναπρόσληψη ισάριθμων απολυθέντων υπαλλήλων της 
ΟΙ.ΥΜΡΙΟ 0ΑΤΕΡΙΝ6. 

3. Την με αριθμό 21439/4444/6.7.1995 (ΦΕΚ 607/Β/ 
11.7.95) κοινή απόφαση των Υπουργών Οικονομικών και 
Μεταφορών και Επικοινωνιών, με την οποία καθορίσθηκε 
σε δέκα (10) ο αριθμός των επαναπροσλαμβανομένων 
υπαλλήλων της ΟΙ-ΥΜΡΙΟ ΟΑΤΕΒ1ΝΟ στο Υπουργείο Με¬ 
ταφορών και Επικοινωνιών εντός του δευτέρου εξαμήνου 
του έτους 1995. 

Από την επαναπρόσληψη αυτών προκαλείται δαπάνη σε 
βάρος του Κρατικού Προϋπολογισμού, η οποία ανέρχεται 
για το έτος 1996 στο ποσόν των 28.000.000 δρχ. δια το 
έτος 1995 περιορίζεται στο ποσόν των 14.000.000 δρχ. 
και θα καλυφθεί από τις πιστώσεις που είναι γραμμένες 
για επαναπροσλήψεις στον Προϋπολογισμό του Υπουρ¬ 
γείου Οικονομικών. 

4. Την ανάγκη σύστασης δέκα (10) προσωποπαγών ορ¬ 
γανικών θέσεων μονίμου προσωπικού στο Υπουργείο Με¬ 
ταφορών και Επικοινωνιών, για την επαναπρόσληψη των 
αναφερομένων στην προηγούμενη παράγραφο, αποφασί¬ 
ζουμε: 

1. Συστήνουμε δέκα (10) προσωποπαγείς οργανικές 
θέσεις μονίμου προσωπικού, κατά κατηγορία και κλάδο, 
στο Υπουργείο Μεταφορών και Επικοινωνιών, για την επα¬ 
ναπρόσληψη και διορισμό ισάριθμων απολυθέντων υπαλ¬ 
λήλων της 01.ΥΜΡΙ0 ΟΑΤΕΒΙΝΟ, ως εξής: 


ΚΑΤΗΓΟΡΙΑ/ΚΛΑΔΟΣ ΑΡΙΘΜΟΣ 

ΘΕΣΕΩΝ 


ΔΕ Διοικητικός-Λογιστικός 6 

ΥΕ Επιμελητών 1 

ΥΕ Προσωπικού Καθαριότητας 3 

2. Οι παραπάνω αυνιστώμενες θέσεις καταργούνται αυ¬ 
τοδίκαια στην περίπτωση που δεν καλυφθούν, καθώς και 
στην περίπτωση που κενωθούν με την για οποιοδήποτε 
λόγο αποχώρηση του προσωπικού που θα τις καταλάβει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 1995 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΙΩΑΝΝΗΣ ΠΟΤΤΑΚΗΣ Α. ΠΑΠΑΔΟΠΟΥΛΟΣ 

ΜΕΤΑΦΟΡΟΝ ΚΑΙ ΕΠΙΚΟΙΝΟΝΙΟΝ 

ΑΘΑΝΑΣΙΟΣ ΤΖΟΥΡΑΣ 

- 4 - 

Αριθ. Κ1/2113 (7) 

Ρύθμιση υπαίθριου (στάσιμου και πλανόδιου) εμπορίου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις του Π.Δ. 397/88 «Οργανισμός τ 
Υπουργείου Εμπορίου» άπως τροποποιήθηκε και ισχϊ 

3. Τις διατάξεις του Ν. 2323/95 (ΦΕΚ 1 

13.7.95), άρθρο 1, παραγρ. 11. 

4. Την Β3-356/21.7.94 κοινή απόφαση του Πρωθυ¬ 
πουργού και Υπουργού Εμπορίου, που αφορά στην ανά¬ 
θεση αρμοδιοτήτων στον Υφυπουργό Εμπορίου, (ΦΕΚ 
567/Β/94). 

5. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού από την εφαρμογή των διατά¬ 
ξεων της παρούσας, αποφασίζουμε: 

ΚΕΦΑΛΑΙΟ Α 

Οι άδειες υπαιθρίου πλανοδίου εμπορίου χορηγούνται 
με απόφαση της οικείας Νομαρχιακής Αυτοδιοίκησης 
(Ν Α.) στα όρια του νομού στα οποία διαμένει ο ενδιαφε¬ 
ρόμενος τα δύο (2) τελευταία έτη. 

Οι άδειες υπαίθριου στάσιμου εμπορίου χορηγούνται 
από το Δήμαρχο ή τον Πρόεδρο της Κοινότητας κατόπιν 
αποφάσεως του Δημοτικού ή Κοινοτικού Συμβουλίου. 

Όροι και προϋποθέσεις χορήγησης και ανάκλησης 
αδειών υπαίθριου εμπορίου: 

1. Οι άδειες άσκησης υπαίθριου εμπορίου (στάσιμου ή 
πλανόδιου) είναι αυστηρά προσωπικές και χορηγούνται 
μόνο σε φυσικά πρόσωπα, αφού προηγηθεί η διαδικασία 
των παραγράφων 7, 8 και 9 του άρθρου 1 του Νόμου 
2323/95. 

2. Κατ’ εξαίρεση, εφόσον πρόκειται για επιχειρήσεις 
σχετικές με ψυχαγωγικά παιχνίδια, (λούνα-παρκ, πίστες 
αυτοκινητιδίων, τσίρκο κ.λπ.) που λειτουργούν με μορφή 
Εταιρείας, άδειες μπορούν να χορηγούνται στις εν λόγω 
Εταιρείες, οι δε απαιτούμενες προϋποθέσεις πρέπει να 
συντρέχουν στο πρόσωπο του νομίμου εκπροσώπου τους. 

3. Δικαίωμα απόκτησης αδείας υπαιθρίου εμπορίου 
έχουν τα άτομα τα οποία τα Ιδια ή μέλη της οικογενείας 
τους δεν συνδέονται με οργανωμένη επιχείρηση με οποια¬ 
δήποτε μορφή. 

4. Οι άδειες άσκησης υπαίθριου εμπορίου χορηγούνται 
στους αιτούντες, και κατά προτίμηση σε αναπήρους ή θύ¬ 
ματα πολέμου, του άρθρου 1 του Ν.Δ. 1044/71, όπως συ¬ 
μπληρώθηκε με το Ν. 1043/80 (ΦΕΚ 87/Α/80), οι οποίοι 
δεν έχουν τϋχει αποκαταστάσεως, σε αναπήρους ή θύ¬ 
ματα ειρηνικής περιόδου του Ν. 1370/44 σε αναπήρους 
και θύματα πολέμου αμάχου πληθυσμού των Ν. 812/43 
και Ν. 1512/50 σε αναπήρους με ποσοστό πάνω από 50% 
των οποίων η αναπηρία δεν οφείλεται σε πολεμικά γεγο¬ 
νότα και σε πολυτέκνους, με την προϋπόθεση ότι όλοι οι 
παραπάνω: 

α) Δεν έχουν καταδικασθεί για κακούργημα ή για πλημ¬ 
μέλημα κλοπής υπεξαίρεσης, απάτης, υπεξαίρεσης στην 
υπηρεσία, πλαστογραφία ή κατάχρηση ενσήμων, απιστία, 
ψευδορκία, δολία χρεωκοπία, καταδολίευση των δανει¬ 
στών, τοκογλυφία, λαθρεμπορία, εμπορία ναρκωτικών και 
εγκλήματα περί το νόμισμα. 

β) Δεν έχουν ετήσιο οικογενειακό εισόδημα, από άλλες 
δραστηριότητες κατά μέσο όρο, εκτός των πολυτέκνων, 
ανώτερο του ποσού του 1.500.000 δρχ. κατά την τελευ¬ 
ταία τριετία, που αποδεικνύεται απ' τη φορολογική δή¬ 
λωσή τους. 

5. Η ανωτέρω άδεια ανακαλείται αν εκλείψει έστω και 
μία των παραπάνω προϋποθέσεων. 

6. Η απόσταση των θέσεων για την άσκηση των υπαί¬ 
θριων στάσιμων δραστηριοτήτων από τις δημοτικές και 
λαϊκές αγορές που καθορίζεται με απόφαση των δημοτι¬ 
κών και κοινοτικών συμβουλίων θα πρέπει οπωσδήποτε να 


είναι άνω των πεντακοσίων (500) μέτρο» για δήμους άνω 
των εκατό χιλιάδων (100.000) κατοίκων, καθώς και για 
τους δήμους του Λεκανοπεδίου Αττικής. Στις υπόλοιπες 
δε περιπτώσεις η απόσταση θα πρέπει να είναι τουλάχι¬ 
στον 100 μέτρα. 

ΚΕΦΑΛΑΙΟ Β’ 

Δικαιολογητικά: 

1. Για την χορήγηση της άδειας υπαίθριου εμπορίου 
υποβάλλονται στις αρμόδιες υπηρεσίες (δήμος ή κοινό¬ 
τητα ή νομαρχιακή αυτοδιοίκηση) τα παρακάτω δικαιολο- 
γητικά: 

α) Αίτηση του ενδιαφερομένου, 
β) Πρόσφατο πιστοποιητικό ποινικού μητρώου από το 
οποίοι να προκύπτει ότι δεν έχουν καταδικασθεί για κα¬ 
κούργημα ή για τα αναφερόμενα στο εδάφιο α’ της παρα¬ 
γράφου 4 του κεφαλαίου Α' της παρούσας, πλημμελή¬ 
ματα. 

γ) Βεβαίωση της οικείας Δ Ο Υ περί υποβολής α' αυτή 
δήλωσης έναρξης-άσκησης επιτηδεύματος, σύμφωνα με 
το άρθρο 13 του Ν. 4045/1960 (άρθρο 29 Ν. 1642/86). 

δ) Βεβαίωση καταβολής του προβλεπομένου από το Ν. 
2214/94 φόρου. 

ε) Δύο (2) φωτογραφίες προσφάτου εκδόσεως. 
στ) Φωτοαντίγραφο της αδείας κυκλοφορίας του τυχόν 
χρησιμοποιηθησομένου για την ενάσκηση της αιτουμένης 
πλανοδίου δραστηριότητας, οχήματος ως και ομοίου της 
άδειας ικανότητας του οδηγού. 

ζ) Εφόσον πρόκειται για διάθεση τροφίμων-ποτών, φω¬ 
τοαντίγραφο βιβλιαρίου υγείας και βεβαίωση της αρμό¬ 
διας υγειονομικής υπηρεσίας στην οποία θα φαίνεται ότι ο 
ενδιαφερόμενος διαθέτει τα απαραίτητα για την εξασφά¬ 
λιση της δημόσιας υγείας, μέσα, σύμφωνα με την εκά- 
στοτε ισχύουσα υγειονομική νομοθεσία. 

η) Σε περίπτωση προσωρινής αναπλήρωσης βεβαίωση 
του δήμου ή κοινότητας που θα αποδεικνύει τη συγγένεια 
με τον αναπληρούμενο. 

θ) Σε περίπτωση μόνιμης αναπλήρωσης του δικαιούχου, 
πιστοποιητικό της αρμόδιας υγειονομικής υπηρεσίας περί 
της αναπηρίας αυτού. 

ι) Πιστοποιητικό εγγραφής του αρμόδιου ασφαλιστικού 
φορέα. 

Τα υπό στοιχεία γ, δ και ι δικαιολογητικά υποβάλλονται 
στις αρμόδιες υπηρεσίες (δήμος ή κοινότητα ή νομαρ¬ 
χιακή αυτοδιοίκηση) μετά την κλήρωση των ενδιαφερομέ¬ 
νων. 

ια) Ειδικά για τους αθίγγανους ο προβλεπόμενος φόρος 
του Ν. 2214/94 καταβάλλεται σε οποιαδήποτε ΔΟΥ μαζί 
με τη δήλωση έναρξης άσκησης επιτηδεύματος σε περί¬ 
πτωση που δεν έχουν μόνιμη κατοικία. 

ΚΕΦΑΛΑΙΟ Γ 

Στοιχεία άδειας υπαίθριου εμπορίου. 

1. Καθιερώνεται ειδική άδεια με την ονομασία «ΑΔΕΙΑ 
ΑΣΚΗΣΗ ΥΠΑΙΘΡΙΟΥ ΕΜΠΟΡΙΟΥ» το οποίο έχει σχήμα 
ορθογωνίου παραλληλόγραμμου, ύψους 0,20 μ. και πλά¬ 
τους 0,30 μ. και φέρει τα εξής στοιχεία: 
α) Τον αριθμό άδειας και την ημερομηνία έκδοσής της. 
β) Τα στοιχεία της ταυτότητας του δικαιούχου, 
γ) Τα στοιχεία της ταυτότητας του προσώπου που μό¬ 
νιμα αναπληρώνει τον δικαιούχο, εφόσον συντρέχει περί¬ 
πτωση. 

δ) Τον αριθμό φορολογικού μητρώου και την αρμόδια 
ΔΟΥ του δικαιούχου και του μονίμου αναπληρωτή του. 

ε) Τον ασφαλιστικό φορέα και τον αριθμό μητρώου του 
δικαιούχου. 

στ) Τον συγκεκριμένο χώρο εγκατάστασής του και την 
έκταση αυτού, εφόσον πρόκειται για στάσιμο εμπόριο. 

ζ) Τα συγκεκριμένα είδη ή υπηρεσίες που θα αποτελούν 
το αντικείμενο της δραστηριότητας του δικαιούχου, το συ¬ 
γκεκριμένο μέσο καθώς και τον αριθμό κυκλοφορίας του 
οχήματος που τυχόν χρησιμοποιεί. 

η) Τον χρόνο ισχύος της άδειας (ημερομηνία έναρξης- 
ημερομηνία λήξης). 

θ) Φωτογραφία του δικαιούχου και σφραγίδα του φορέα 
που εκδίδει την άδεια πάνω σ' αυτήν. Σε περίπτωση μόνι¬ 
μης αναπλήρωσης η άδεια φέρει μόνο τη φωτογραφία του 
προσώπου που αναπληρώνει μόνιμα τον δικαιούχο. 

2. Το πρωτότυπο της ειδικής άδεια άσκησης υπαίθριου 
(στάσιμου ή πλανόδιου) εμπορίου και η βεβαίωση του προ¬ 
σώπου που προσωρινά αναπληρώνει τον κάτοχο της 
άδειας αναρτώνται σε εμφανές σημείο του μέσου ή του 
χώρου που χρησιμοποιείται για την άσκηση δραστηριότη¬ 
τας. 

ΚΕΦΑΛΑΙΟ Δ' 

Αναπλήρωση δικαιούχων 

1. Προσωρινή αναπλήρωση του δικαιούχου, στην 
άσκηση της δραστηριότητας αυτής, επιτρέπεται μόνο από 
το σύζυγο ή από άλλο συγγενικό πρόσωπο πρώτου ή δευ¬ 
τέρου βαθμού εξ αίματος στις περιπτώσεις ασθένειας 
αποδεικνυομένης με ιατρική γνωμάτευση στην οποία 
προσδιορίζεται και ο χρόνος της ασθένειας. Με βάση τη 
γνωμάτευση αυτή και τα απαραίτητα για την απόδειξη της 
συγγένειας στοιχεία, χορηγείται από την οικεία νομαρ¬ 
χιακή αυτοδιοίκηση ή από τον οικείο δήμο ή κοινότητα 
κατά περίπτωση, βεβαίωση, η οποία φέρει τα εξής στοι¬ 
χεία: 

α) Στοιχεία ταυτότητας και φωτογραφία του προσώπου 
που αναπληρώνει τον κάτοχο της άδειας με σφραγίδα του 
φορέα που εκδίδει την άδεια πάνω σ’ αυτήν. 

β) Στοιχεία ταυτότητας του κατόχου της άδειας, τον 
αριθμό και ημερομηνία έκδοσης αυτής, 
γ) Τον αριθμό συγγένειας μεταξύ τους, 
δ) Λόγο αναπλήρωσης (ασθένεια), 
ε) Χρονικό διάστημα αναπλήρωσης (από έως 
199 ). 

2. Επιτρέπεται η μόνιμη αναπλήρωση του κατόχου της 
άδειας από οποιοδήποτε πρόσωπο, σε περίπτωση αναπη¬ 
ρίας ποσοστού 50% και πάνω. Σε περίπτωση μόνιμης ανα¬ 
πλήρωσης, αναγράφονται τα στοιχεία ταυτότητας του 
προσώπου που αναπληρώνει τον δικαιούχο στο έντυπο 
της άδειας. Αν μετά την χορήγηση της άδειας η μόνιμη 
αναπηρία αρθεί ή το πρόσωπο, που μόνιμα αναπληρώνει 
τον δικαιούχο, παύει να ασκεί την δραστηριότητα, ανεξάρ¬ 
τητα αν στην συνέχεια ασκείται αυτή από άλλο πρόσωπο ή 
από τον ίδιο τον δικαιούχο, γίνεται αντικατάσταση της 
άδειας. 

ΚΕΦΑΛΑΙΟ Ε’ 

Περιπτώσεις που δεν απαιτείται άδεια άσκησης υπαί¬ 
θριου εμπορίου. 

1. Δεν απαιτείται άδεια άσκησης υπαίθριου εμπορίου 
για την πώληση γεωργικών, αμπελουργικών, κτηνοτροφι- 


κών και μελισσοκομικών προϊόντων, καθώς και παραδο¬ 
σιακών ειδών Λαϊκής Τ έχνης, ιδίας παραγωγής, σε όλη την 
επικράτεια, από τους παραγωγούς αυτών ή τους γονείς, 
συζύγους και τέκνα των παραγωγών, που μπορούν να τους 
αναπληρώνουν. Το δεύτερο εδάφιο της παρ. 7 του άρθρ. 1 
τουΝ. 2323/95 εφαρμόζεται και στις περιπτώσεις αυτές. 

2. Οι ανωτέρω παραγωγοί υποχρεούνται να είναι εφο¬ 
διασμένοι με βεβαίωση παραγωγού από τον Ο Γ Α ή άλλη 
δημόσια αρμόδια υπηρεσία στην οποία να αναγράφονται 
τα παραγόμενα προϊόντα και με άδεια κατάληψης χώρου, 
όπου απαιτείται, από τον οικείο δήμο ή κοινότητα. 

Ειδικά για την πώληση αμπελουργικών προϊόντων απαι¬ 
τείται επί πλέον βεβαίωση της οικείας Δ/νσης Γεωργίας, 
ότι ο παραγωγός υποβάλλει δήλωση αμπελοκαλλιέργειας 
και εσοδείας. 

3. Οι αναπληρούντες τους ανωτέρω παραγωγούς θα 
εφοδιάζονται με βεβαίωση του οικείου δήμου ή κοινότη¬ 
τας που θα αποδεικνύει την απαιτούμενη σχέση συγγέ¬ 
νειας με τους παραγωγούς και που θα φέρει φωτογραφία 
αυτών, σφραγισμένη από τον οικείο δήμο ή κοινότητα. 

4. Δεν απαιτείται άδεια άσκησης υπαίθριου εμπορίου 
για την πώληση νωπών αλιευτικών προϊόντων ιδίας παρα¬ 
γωγής, σε όλη την επικράτεια, από τους αλιείς ή τους γο¬ 
νείς, συζύγους και τέκνα αυτών, που μπορούν να τους 
αναπληρώνουν. Το δεύτερο εδάφιο της παρ. 7 του άρθρ. 1 
του Ν. 2323/95 εφαρμόζεται και στις περιπτώσεις αυτές. 

5. Οι ανωτέρω αλιείς δικαιούνται να ασκούν το υπαίθριο 
εμπόριο των αλιευτικών τους προϊόντων εφόσον είναι 
εφοδιασμένοι με βεβαίωση της αρμόδιας Νομαρχιακής 
Υπηρεσίας Αλιείας, στην οποία πιστοποιείται: 

α) ότι οι αλιείς είναι κάτοχοι επαγγελματικού αλιευτικού 
σκάφους εφοδιασμένου με την προβλεπομένη από τις 
διατάξεις του Β. Δ/τος 666/Θ6 άδεια. 

β) Το μέγεθος της ετήσιας αλιευτικής παραγωγής και 

γ) Δεν συντρέχουν οι δεσμεύσεις του άρθρου 24 του 
Ν.Δ. 420/70, 

Η βεβαίωση θα ανανεώνεται το τελευταίο τρίμηνο του 
δευτέρου έτους. 

Η κατά τόπο αρμόδια Λιμενική Αρχή καθορίζει, για λό¬ 
γους τάξης-ασφάλειας ναυσιπλοΐας, το ακριβές σημείο 
της πώλησης των αλιευτικών προϊόντων, εφόσον η πώ¬ 
ληση αυτή πραγματοποιείται στην παραλία εκφόρτωσης 
τους ή μέσα από το αλιευτικό σκάφος. 

6. Οι διατάξεις της παραγράφου 3 του κεφαλαίου αυτού 
ισχύουν και ως προς την αναπλήρωση των αλιέων. 

ΚΕΦΑΛΑΙΟ ΣΤ' 

Ωράριο άσκησης υπαίθριου εμπορίου - χρόνος ισχύος 
της αδείας - ειδικές άδειες. 

1. Απαγορεύεται η πώληση από τους υπαίθριους πωλη- 
τές των ειδών τους κατά τις ημέρες και ώρες που τα αντί¬ 
στοιχα καταστήματα ομοειδών ειδών παραμένουν κλει¬ 
στά, σύμφωνα με τις ισχύουσες κάθε φορά διατάξεις. Η 
απαγόρευση αυτή δεν ισχύει για τις εμποροπανηγύρε ις, τα 
«παζάρια* τις κινητές καντίνες, ψυχαγωγικά παιχνίδια, την 
πώληση παραδοσιακών ειδών καθώς και για παραγωγούς 
γεωργικών κ.λπ. προϊόντων και αλιέων ιδίας παραγωγής, 
για τους οποίους δεν απαιτείται άδεια. 

2. Οι άδειες υπαίθριου εμπορίου ισχύουν για τρία (3) 
χρόνια τα οποία θεωρείται ότι λήγουν την 31 Δεκεμβρίου 
του τρίτου έτους από την έκδοσή τους. 

3. Οι κάτοχοι των αδειών υποχρεούνται να υποβάλουν 

κάθε χρόνο τα αποδεικτικό καταβολής του προβλεπομέ- 
νου από το Ν. 2214/94 φόρου, καθώς και του αναλογού- 
ντος στους δήμους ή κοινότητες τέλους. 

4. Άδειες χορηγούνται στους ήδη πωλητές νωπών 
αγροτικών προϊόντων πωλουμένων σε, ειδικών προδια¬ 
γραφών, εγκεκριμένους, πριν από την ισχύ του Ν. 
2323/95 από τα όργανα των δήμων ή κοινοτήτων, πά¬ 
γκους μέχρι αποχωρήοεως καθ' οιονδήποτε τρόπο των 
κατεχόντων τις άδειες αυτές επιτηδευματιών. 

5. Άδειες χορηγούνται στους τυφλούς, που ήδη κατέ¬ 
χουν άδεια στάσιμου μικροπωλητή, πριν από την ισχύ του 
Ν, 2323/95 ή έχουν τις ίδιες προϋποθέσεις με τους κατέ- 
χοντες μέχρι την αποχώρηση καθ’ οιονδήποτε τρόπο από 
το επάγγελμα των κατεχόντων τις σχετικές άδειες. 

Οι άδειες αυτές χορηγούνται με τις προϋποθέσεις και 
τους όρους που έχουν χορηγηθεί μέχρι σήμερα. Τα πω- 
λούμενα είδη θα καθορίζονται μετά από πρόταση του συν¬ 
δικαλιστικού τους οργάνου. (Πανελλήνιος Σύνδεσμος Τυ¬ 
φλών). 

ΚΕΦΑΛΑΙΟ ΓΤ' 

Κινητές καντίνες, ψυχαγωγικά παιχνίδια κ.λπ. 

1. Για την λειτουργία «κινητών καντίνων» σε συγκεκρι¬ 
μένο χώρο και στις περιπτώσεις που αυτές δεν είναι στα¬ 
θερά συνδεδεμένες με το έδαφος, απαιτείται η κατοχή, 
της υπό την παράγραφο 6 του άρθρου 1 του Ν. 2323/95 
προβλεπομένης άδειας. 

Για την λειτουργία κινητών κοντινών που ασκούν πλανό¬ 
διο εμπόριο απαιτείται η κατοχή, της από την παράγραφο 
4 του άρθρου 1 του Ν. 2323/95 προβλεπομένης άδειας. 

2. Για τις «κινητές καντίνες» εκτός από τα δικαιολογη- 
τικά που αναφέρονται στην παρ. 1 του κεφαλαίου Β’ της 
παρούσας απαιτείται επί πλέον και έκθεση της αρμόδιας 
Τουριστικής Αστυνομίας ότι το αμάξωμα του αυτοκινήτου 
πληροί τους όρους της τουριστικής εμφάνισης. 

3. Ο ωφέλιμος χώρος των κινητών κοντινών πρέπει να 
είναι τουλάχιστον πέντε (5) τετραγωνικά μέτρα, όπως ορί¬ 
ζεται από την ισχύουσα Υγειονομική Νομοθεσία. 

4. Για την χορήγηση άδειας εγκατάστασης και λειτουρ¬ 
γίας ψυχαγωγικών παιχνιδιών λούνα πάρκ, πιστών αυτοκι- 
νητιδίων, τσίρκο, μουσικών συναυλιών, καλλιτεχνικών εκ¬ 
δηλώσεων, επιδείξεων και άλλων παρεμφερών δραστη¬ 
ριοτήτων, ως και πλωτών μέσων για λόγους ψυχαγωγικούς 
ή τουριστικούς ή για την άσκηση εμπορικής δραστηριότη¬ 
τας ή οποιαδήποτε παροχή υπηρεσιών στο κοινό, στις φυ¬ 
σικές και τεχνικές λίμνες και στους πλωτούς ποταμούς, 
απαιτούνται επιπλέον των προβλεπομένων από άλλες 
ισχύουαες διατάξεις νόμων και Υπουργικών αποφάσεων 
και επί πλέον των αναφερομένων στην παρ. 1 του κεφα¬ 
λαίου Β' της παρούσας κατά περίπτωση και τα παρακάτω 
δικαιολογητικά: 

α) Γνωμάτευση κτηνιάτρου της Δ/νσης Κτηνιατρικής 
της Νομαρχιακής Αυτοδιοίκησης, αν πρόκειται για έκθεση 
ζώων. 

β) Γνωμάτευαη του Συμβουλίου «περί θεάτρων και κινη¬ 
ματογράφων», αν πρόκειται για λούνα-παρκ, τσίρκο, αυ- 
ναλίες, πίστες αυτοκινητιδίων, επιδείξεις (όπως το ελα¬ 
στικό σάλτο) και λοιπές παρεψερείς εγκαταστάσεις. 

γ) Βεβαίωση μηχανικού διπλωματούχου ανώτατης σχο¬ 
λής για την καλή εγκατάσταση και λειτουργία των παιχνι- 
διών. 

δ) Βεβαίωση ηλεκτρολόγου μηχανικού ανώτατης σχο¬ 


λής, περί της ασφάλειας των ηλεκτρολογιών εγκαταστά¬ 
σεων. 

ε) Άδεια του Υπουργείου Βιομηχανίας, για μηχανολογι¬ 
κές εγκαταστάσεις άνω των 10 ή 15 ίππων κατά τις διατά¬ 
ξεις του Α.Ν. 207/Θ7. 

στ) Βεβαίωση της Υπηρεσίας Πολιτικής Αεροπορίας, 
όταν πρόκειται για πτήση ή ανύψωση ακοροπτέρων, αερο¬ 
στάτων ή άλλων τεχνικών μέσων ότι η πτήση ή ανύψωση 
δεν αντίκειται στους οικείους κανονισμούς της και δεν 
προκαλείται κίνδυνος στην αερόπλοια. 

ζ) Βεβαίωση της ΔΕΗ και ΟΤΕ για την ύπαρξη ή όχι 
ασφαλών εγκαταστάσεών τους στην περιοχή που πρόκει¬ 
ται να γίνει η πτήση ή ανύψωση. 

η) Βεβαίωση διπλωματούχου χημικού ανώτατης σχολής 
για την επικινδυνότητα των τυχόν χρησιμοποιούμενων αε¬ 
ρίων ή άλλων υλών. 

θ) Πιστοποιητικά ασφάλειας ναυσιπλοΐας και σύνθεσης 
πληρωμάτων των πλωτών μέσων τα οποία εκδίδονται από 
τις αρμόδιες υπηρεσίες του Υπουργείου Εμπορικής Ναυ¬ 
τιλίας, όταν πρόκεπαι για πλωτά μέσα, που ασκούν δρα¬ 
στηριότητες σε φυσικές και τεχνικές λίμνες και σε πλω¬ 
τούς ποταμούς (εσωτερικά ύδατα), σύμφωνα με την παρ. 
2 του άρθρου 2 του Ν.Δ. 444/70 (ΦΕΚ 39/Α/70). 

ΚΕΦΑΛΑΙΟ Η’ 

Τρόπος βεβαίωσης παραβάσεων από Αστυνομικούς και 
τρόπος-διαδικασία ενημέρωσης των Ο.Τ.Α. από τις αρμό¬ 
διες Αστυνομικές Υπηρεσίες. 

1. Οι παραβάσεις βεβαιώνονται στο Αστυνομικό Σημει¬ 
ωματάριο. 

2. Ο Αστυνομικός που βεβαιώνει την παράβαση ενημε¬ 
ρώνει, το αργότερο αμέσως μετά τη λήξη της υπηρεσίας 
του, την Υπηρεσία στην οποία υπηρετεί, η οποία στη συ¬ 
νέχεια διαβιβάζει το αργότερο εντός τριών (3) ημερών με 
έγγραφό της αντίγραφο του δελτίου βεβαίωσης παράβα¬ 
σης, στον οικείο Ο.Τ.Α. για την επιβολή από το Δήμαρχο ή 
Πρόεδρο της Κοινότητας του προβλεπομένου προστί¬ 
μου. 

3. Σε περίπτωση που ο παραβάτης δεν απομακρύνει 
αμέσως τα είδη που διαθέτει προς πώληση και τα μέσα 
που χρησιμοποιεί για το σκοπό αυτό, ο Αστυνομικός που 
βεβαιώνει την παράβαση ενημερώνει εντός 24 ωρών τη¬ 
λεφωνικά ή με επιτόπια μετάβαση την Υπηρεσία του, η 
οποία στη συνέχεια ενημερώνει αρχικά κατά τον ίδιο ή με 
άλλο πρόσφορο τρόπο όπως η τηλεομοιοτυπία (ΡΑΧ) και 
στη συνέχεια σύμφωνα με την προηγούμενη παράγραφο, 
τον οικείο Ο.Τ.Α., προκειμένου να μεριμνήσει για την με¬ 
ταφορά των πραγμάτων κατά το άρθρο 5 του Ν. 2323/ 
1995. 

4. Σε περίπτωση ενέργειας κοινού ελέγχου από αρμόδια 
όργανα των Ο.Τ.Α. και Αστυνομικούς, η βεβαίωση της πα¬ 
ράβασης καθώς και η ενημέρωση των Ο.Τ.Α. για την επι¬ 
βολή του προβλεπόμενου προστίμου και απομάκρυνση 
των ειδών στη περίπτωση της προηγούμενης παρ. 3 γίνε¬ 
ται από τα αρμόδια όργανα των Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, θ Σεπτεμβρίου 1995 

Ο ΥΦΥΠΟΥΡΓΟΣ 

ΜΙΧ. ΧΡΥΧΟΧΟίΔΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ αηό το 1833 


Διεύθυνση : 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

λειτουργούν καθημερινά από 8.00' έως 13.00' 

ΤΕΙΕΧ 

22.3211 ΥΡΕΤΟΒ 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωυού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέοου Δπμοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, αηό 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (βσέλιδαυ ή μέρους αυτού) αυξάνεται κστά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τ εύχος Α’ 

Δρχ. 

20.000 

Δρχ. 

1.000 

β) 

» 

» 

» 

Β’ 

I 

40.000 

» 

2.000 

Υ) 

» 

» 

» 

Γ’ 

X 

10.000 

X 

500 

δ) 

» 

» 

» 

Δ' 

X 

40.000 

X 

2.000 

ε) 

» 

» 

χ 

Αναπτυξιακών Πράξεων 

X 

25.000 

X 

1.250 

στ) 

» 

» 

χ 

Ν.Π.Δ.Δ. 

X 

10.000 

X 

500 

ζ) 

» 

» 

» 

ΠΑΡΑΡΤΗΜΑ 

X 

5.000 

X 

250 

η) 

» 

» 

» 

Δελτ. Εμπ.& Βιομ. Ιδ. 

X 

10.000 

X 

500 

θ) 

» 

» 

χ 

Αν. Ειδικού Δικαστηρίου 

X 

3.000 

X 

150 

I) 

» 

» 

» 

Α.Ε. &Ε.Π.Ε. 

X 

210.000 

X 

10.500 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

110.000 

X 

5.500 


ρορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















